|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PORENZO**  **CITTÀ DI POREČ - PARENZO** |
| **Gradonačelnik** |

KLASA: 402-01/17-01/114

URBROJ: 2167/01-09-17-1

Poreč-Parenzo**,** 30. lipnja 2017.

Na temelju članka 53. Statuta Grada Poreča - Parenzo ("Službeni glasnik Grada Poreča - Parenzo", broj 02/13)Gradonačelnik Grada Poreča-Parenzo je donio slijedeći

**Z A K L J U Č A K**

1. Utvrđuje se Prijedlog Odluke o rasporedu sredstava političkim strankama i članovima Gradskog vijeća Grada Poreča-Parenzo izabranih s liste grupe birača iz Proračuna Grada Poreča-Parenzo u 2017. godini sa obrazloženjem, te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

2. Na sjednici Gradskog vijeća sva potrebna tumačenja uz prijedlog Odluke dati će Loris Peršurić, Gradonačelnik Grada Poreča-Parenzo.

Prilog: Prijedlog Odluke

|  |  |  |
| --- | --- | --- |
|  |  | **GRADONAČELNIK**  **Loris Peršurić** |

Dostaviti:

1. Gradskom vijeću Grada Poreča - Parenzo,
2. Arhiva - ovdje.

|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ - PARENZO -**  **CITTÀ DI POREČ - PARENZO**  **Gradsko vijeće** | |
| **KLASA :** |  |
| **URBROJ:** |  |
| **Poreč-Parenzo,** |  |

Na temelju Članka 7. stavka 2. Zakona o financiranju političkih aktivnosti i izborne promidžbe ("Narodne novine", broj 24/11, 61/11, 27/13, 2/14 i 96/16) i članka 41. Statuta Grada Poreča-Parenzo, (“Službeni glasnik Grada Poreča-Parenzo”, broj 2/13), Gradsko vijeće Grada Poreča-Parenzo na sjednici održanoj 2017. godine, donijelo je

**O D L U K U  
o rasporedu sredstava političkim strankama i članovima Gradskog vijeća Grada Poreča-Parenzo izabranih s liste grupe birača iz Proračuna Grada Poreča-Parenzo u 2017. godini**

**Članak 1.**

Sredstva određena Proračunom Grada Poreča-Parenzo za 2017. godinu ("Službeni glasnik Grada Poreča-Parenzo" broj 17/16) na poziciji R00077, aktivnost A100001,  "Osnovne funkcije političkih stranaka" u iznosu od  324.000,00 kuna, raspoređuju se na način da svakoj političkoj stranci i listi grupe birača zastupljenoj u Gradskom vijeću pripada mjesečni iznos od 1.876,16 kuna po vijećniku, a za članice podzastupljenog spola - žene, još 10%, odnosno 2.063,77 kuna po vijećnici.

**Članak 2.**

Utvrđuje se da u Gradskom vijeću Grada Poreča- Parenzo ima 17 članova/ica izabranih sa lista političkih stranaka i lista grupa birača, te se proračunska sredstva iz Članka 1. ove Odluke raspoređuju kako slijedi:

|  |  |  |  |  |
| --- | --- | --- | --- | --- |
| stranka/lista grupe birača | članova | članica | ukupno | Mjesečni iznos |
| IDS | 8 | 1 | 9 | 17.073,05 |
| SDP, HSS, HSLS, HNS | 2 | 1 | 3 | 5.816,09 |
| LGB nositelj Maurizio Zennaro | 1 | - | 1 | 1.876,16 |
| LGB nositelji Mirzet Hasanagić | 1 | - | 1 | 1.876,16 |
| HDZ | 1 | - | 1 | 1.876,16 |
| HSU | 1 | - | 1 | 1.876,16 |
| ŽZ | 1 | - | 1 | 1.876,16 |
| UKUPNO | 15 | 2 | 17 | 32.269,94 |

**Članak 3.**

Sredstva raspoređena ovom Odlukom doznačavat će se tromjesečno, u jednakim iznosima, na žiroračun političke stranke, odnosno na poseban račun člana predstavničkog tijela izabranog s liste grupe birača.

**Članak 4.**

Danom stupanja ove Odluke na snagu prestaje važiti Odluka o rasporedu sredstava političkim strankama i članovima Gradskog vijeća Grada Poreča-Parenzo izabranih s liste grupe birača iz Proračuna Grada Poreča-Parenzo u 2017. godini (“Službeni glasnik Grada Poreča-Parenzo”, broj 05/17)

**Članak 5.**

Ova Odluka stupa na snagu 13.06.2017. godine, a objavit će se u "Službenom glasniku Grada Poreča-Parenzo".

Predsjednik

Gradskog vijeća

Dean Pauletić

**Obrazloženje**

**Pravna osnova za donošenje Odluke:**

Člankom 7. stavak 2. Zakona o financiranju političkih aktivnosti i izborne promidžbe propisano je da odluku o raspoređivanju sredstava iz proračuna za redovito godišnje financiranje političkih stranaka zastupljenih u predstavničkom tijelu i članova predstavničkih tijela jedinica lokalne samouprave izabranih s lista grupa birača donosi predstavničko tijelo jedinice lokalne samouprave, u ovom slučaju Gradsko vijeće.

Člankom 41. Statuta propisano je da Gradsko vijeće Grada Poreča-Parenzo obavlja poslove koji su mu stavljeni u djelokrug zakonom.

**Postojeće stanje:**

Proračunom Grada Poreča-Parenzo za 2017. godinu ("Službeni glasnik Grada Poreča-Parenzo" broj 17/16) određena su sredstva na poziciji R00077, aktivnost A100001,  "Osnovne funkcije političkih stranaka" u iznosu od  324.000,00 kuna

Člancima 4. i 5. Zakona o financiranju političkih aktivnosti i izborne promidžbe određuje da se sredstva za rad političkih stranaka, odnosno vijećnika sa lista grupa birača raspoređuju na način da se utvrdi jednaki iznos sredstava za svakog člana u predstavničkom tijelu jedinice lokalne samouprave, tako da pojedinoj političkoj stranci pripadaju sredstva razmjerna broju njezinih članova predstavničkog tijela u trenutku konstituiranja predstavničkog tijela jedinice lokalne samouprave, a vijećnicima sa lista grupe birača, sredstva pripadaju pojedinačno, isplatom na njihov poseban račun.

Člankom 6. istog Zakona određeno je da za članove predstavničkog tijela podzastupljenog spola, u ovom slučaju žene, pripada dodatnih 10% od iznosa određenog za člana predstavničkog tijela.

Po Zakonu, raspoređena sredstva doznačuju se na žiroračun političke stranke, odnosno na poseban račun člana predstavničkog tijela jedinice lokalne samouprave izabranog s liste grupe birača, tromjesečno u jednakim iznosima.

Dana 21.05.2017. godine održani su izbori za izbor članova Gradskog vijeća Grada Poreča-Parenzo.

Dana 13.06.2017. godine konstituirano je Gradsko vijeće. U od ukupno 17 vijećnika, zastupljene su političke stranke i liste grupa birača sa slijedećim brojem vijećnika:

|  |  |  |  |
| --- | --- | --- | --- |
| stranka/lista grupe birača | članova | članica | ukupno |
| IDS | 8 | 1 | 9 |
| SDP, HSS, HSLS, HNS | 2 | 1 | 3 |
| LGB nositelj Maurizio Zennaro | 1 | - | 1 |
| LGB nositelji Mirzet Hasanagić | 1 | - | 1 |
| HDZ | 1 | - | 1 |
| HSU | 1 | - | 1 |
| ŽZ | 1 | - | 1 |
| UKUPNO | 15 | 2 | 17 |

Slijedom navedenoga, treba donijeti predmetnu Odluku kojom se pravo na isplatu sredstva za rad političkih stranaka, odnosno vijećnika sa lista grupa birača usklađuje sa rezultatima izbora i pripadnosti vijećničkih mjesta u Gradskom vijeću Grada Poreča-Parenzo nakon njegovog konstituiranja.

Stupanjem na snagu predložene Odluke prestaje važiti Odluka istog naziva koja je uređivala isplatu predmetnih sredstava strankama i vijećnicima s lista grupa birača za prethodni sastav Gradskog vijeća.

**Pitanja koja se uređuju Odlukom:**

Određuje se raspored proračunskih sredstava namijenjenih vijećnicima sa lista grupa birača i političkih stranaka zastupljenih u Gradskom vijeću Grada Poreča-Parenzo, za 2017. godinu.

**Cilj donošenja Odluke:**

Cilj donošenja Odluke je osiguranje uvjeta za raspored i isplatu sredstava vijećnicima sa lista grupa birača i političkih stranaka zastupljenih u Gradskom vijeću Grada Poreča-Parenzo, za 2017. godinu, sukladno propisima.

**Sredstva za ostvarenje Odluke:**

Sredstva za ostvarenje Odluke planirana su Proračunom Grada Poreča-Parenzo za 2017. godinu.